C 194/30
LT
Europos Sąjungos oficialusis leidinys
2023 6 2
V (Nuomonės)
PROCEDŪROS, SUSIJUSIOS SU KONKURENCIJOS POLITIKOS ĮGYVENDINIMU
EUROPOS KOMISIJA Išankstinis pranešimas apie koncentraciją (Byla M.11131 – PIERER / LEONI) Bylą numatoma nagrinėti supaprastinta tvarka (Tekstas svarbus EEE)
(2023/C 194/07)
1.
2023 m. gegužės 17 d.
Komisija gavo pagal Tarybos reglamento (EB) Nr. 139/2004 (1) 4 straipsnį pateiktą pranešimą apie siūlomą koncentraciją.
Šis pranešimas susijęs su šiomis įmonėmis: — Dipl. Ing.
Stefan Pierer (toliau – S. Pierer, Austrija), kuris yra fizinis asmuo, — LEONI AG, biržine bendrove (toliau – LEONI, Vokietija).
Nė vienas iš akcininkų neturi lemiamos įtakos įmonei LEONI.
S. Pierer įgyja, kaip apibrėžta Susijungimų reglamento 3 straipsnio 1 dalies b punkte, įmonės LEONI kontrolę.
Koncentracija vykdoma perkant akcijas.
2.
Įmonių verslo veikla:
— S. Pierer kontroliuoja įmonę „Pierer Industrie AG“ (PIAG).
PIAG yra Austrijos pramonės investicijų grupė, kuri gamina ir platina motociklus, elektrinius dviračius ir dviračių motorinių transporto priemonių komponentus; kuria, gamina, techniškai prižiūri ir platina aukštųjų technologijų mechanines sistemas, skirtas sportinių automobilių, prabangių automobilių ir orlaivių dinaminiams komponentams; taip pat gamina išmesti mažiau CO2 padedančius stabdžius, siurblius ir variklių komponentus.
PIAG veikia visame pasaulyje; — LEONI yra pasaulinė energijos ir duomenų valdymo automobilių pramonės sektoriuje produktų, sprendimų ir paslaugų teikėja.
Konkrečiai, LEONI tiekia laidų sistemų standartizuotus kabelius ir duomenų kabelius.
3.
Preliminariai išnagrinėjusi pranešimą Komisija mano, kad sandoriui, apie kurį pranešta, galėtų būti taikomas Susijungimų reglamentas.
Komisijai paliekama teisė dėl šio klausimo priimti galutinį sprendimą.
Pagal Komisijos pranešimą dėl supaprastintos tam tikrų koncentracijų nagrinėjimo pagal Tarybos reglamentą (EB) Nr. 139/2004 procedūros (2) reikėtų pažymėti, kad šią bylą numatoma nagrinėti pranešime nurodyta tvarka.
(1) OL L 24, 2004 1 29, p. 1 („Susijungimų reglamentas“).
(2) OL C 366, 2013 12 14, p. 5.